**Sukladno članku 22. Zakona o ograničavanju uporabe duhanskih proizvoda (NN broj:125/08.,55/09.,119/09. i 94/13) Školski odbor Osnovne škole Poličnik na svojoj Sjednici 20. 12. 2016. godine donio je:**

**P R A V I L N I K**

**O PROMICANJU SPOZNAJA O ŠTETNOSTI**

 **DUHANSKIH PROIZVODA I ZABRANI UPORABE**

**OPĆE ODREDBE**

**Članak 1.**

Ovim Pravilnikom se radi zaštite zdravlja, utvrđuju mjere za ograničavanje uporabe duhanskih proizvoda, promiču spoznaje o štetnosti uporabe duhanskih proizvoda, utvrđuju preventivne mjere protiv pušenja, te nadzor nad provedbom ovog Pravilnika.

**Članak 2.**

Pod pojmom duhanski proizvodi smatraju se: rezani duhan, cigarete, cigare, cigarilosi, duhan za lulu te duhan za žvakanje i šmrkanje.

**Članak 3.**

Pod pojmom pušenja duhanskih proizvoda podrazumijeva se uporaba duhanskih proizvoda bez obzira da li je dim nastao izgaranjem duhana, udisanjem ili ne, čija je posljedica dokazano oštećenje zdravlja pušača i svih nepušača koji su izloženi duhanskom dimu.

**Članak 4.**

Znanstveno su dokazane pojave bolesti i oštećenja zdravlja - kao posljedica pušenja, koje štetno djeluje na zdravlje, pogoduje razvoju niza bolesti te skraćuje život pušača, ali i štetnog utjecaja na nepušače koji borave u zatvorenom prostoru u kojem se puši.

**MJERE ZA OGRANIČAVANJE UPORABE DUHANSKIH PROIZVODA**

**Članak 5.**

Zabranjeno je pušenje u svim zatvorenim prostorijamaŠkole.

 **Članak 6.**

Pojmom zatvorena prostorija Škole smatraju se: zbornica, učionice, hodnici, sanitarni prostori, predvorje Škole, soba ravnatelja, cjelokupni prostor uprave Škole, knjižnica, sportska dvorana te pripadajući prostori kao svlačionice i hodnici, prostorije za odlaganje sredstava za čišćenje, te svi ostali prostori koji se nalaze unutar zidova cjelokupne školske zgrade.

**Članak 7 .**

Zabranjeno je pušenje i na otvorenom prostoru Škole ukoliko je navedeni otvoreni prostor namijenjen održavanju kazališnih i kino predstava.

**Članak 8.**

U zatvorenom prostoru Škole i otvorenom iz članka 7. ovog pravilnika ne smiju se nalaziti pepeljare koje služe za predmetnu uporabu.

**Članak 9.**

Oznake o zabrani pušenja trebaju biti istaknute na vidnim mjestima u Školi u veličini slova koja moraju biti čitljiva sa udaljenosti od 10 metara.

**PREVENTIVNE MJERE PROTIV PUŠENJA**

 **Članak 10.**

Pod preventivnim mjerama protiv pušenja podrazumijevaju se sustavne i kontinuirane aktivnosti vezane uz promicanje spoznaja o štetnim posljedicama pušenja radi poboljšanja kvalitete života i očuvanju zdravlja.

 **Članak 11.**

U svezi sa člankom 10. ovog Pravilnika, Škola je kao ustanova koja obavlja djelatnost odgoja i obrazovanja obvezna promicati spoznaje o štetnosti uporabe duhanskih proizvoda za zdravlje među svim polaznicima Škole od prvog do osmog razreda osnovne škole u okviru redovite naobrazbe.

**Članak 12.**

Sa ciljem realizacije obveze iz članka 11. ovog Pravilnika, Škola je obvezna razraditi način provedbe aktivnosti radi promicanja spoznaja o štetnosti uporabe duhanskih proizvoda (osnivanje povjerenstva za borbu protiv pušenja, plan kontinuiranih aktivnosti usmjerenih na promicanje spoznaja o štetnosti duhanskih proizvoda te promicanje nepušenja kao zdravog načina života).

**Članak 13.**

Odredbi ovog Pravilnika o apsolutnoj zabrani pušenja u Školi obvezni su se pridržavati svi zaposlenici Škole, učenici, roditelji te svi posjetitelji Škole.

**NADZOR**

**Članak 14.**

Ravnatelj Škole je odgovorna osoba za provedbu apsolutne zabrane pušenja u Školi kao ustanovi za odgoj i obrazovanje.

**Članak 15.**

Nadzor nad provedbom zabrane pušenja u Školi obavljaju i prosvjetni inspektori.

**Članak 16.**

Novčanom kaznom u iznosu od 1.000,00 kuna inspektor će kazniti na mjestu izvršenja za prekršaj osobu:

- koja je zatečena da puši u prostorijama Škole.

**PRIJELAZNE I ZAVRŠNE ODREDBE**

**Članak 17.**

Ovaj pravilnik stupa na snagu danom objave na oglasnoj ploči škole. Raniji Pravilnik stupanjem novoga nije više na snazi.

 **Članak 18.**

Ovaj pravilnik objavljen je na oglasnoj ploči škole dana 21. prosinca 2016. godine.

Klasa: 003-05/16-01/3

Ur.broj: 2198-1-37-16-1

Poličnik, 21.prosinca 2016.g.

 Predsjednik Školskog odbora:

 Vlado Mandić

 Ravnatelj:

 Elvis Alić,prof.